lekker kos... met 'n grypie gemmer, lekker lewe met 'n grypie liefde: salm pasta
My vrou sal my kwalik neem as ek hierdie pasta nie ingooi nie. Ons gebruik graag hiervoor die strukkies pasta (farfalle), daardie pakkies off-cuts salm, dill, room of mascarpone kaas, parmesan, uie, knoffel en suurlemoenskil.
Braai bietjie uie en knoffel in bietjie botter en olyfolie tot sag. Voeg jou salm en room by. Sny nou jou dill lekker fyn en strooi ook oor. Laat baie stadig prut. Kook jou pasta, dreineer en roer bietjie olyfolie deur sodat die pasta lekker los van mekaar sit. Giet jou room en salm mengsel oor en meng versigtig deur. Rasper jou suurlemoenskil ook nou oor en draai sout en growwe peper oor. Skep op elke bord en rasper jou parmesan oor. Gooi koue witwyn in jou glas en smul heerlik aan die romerige kossie.